Το ανθρωπάκι

Το ανθρωπάκι είναι ελληνική έγχρωμη κωμωδία που γυρίστηκε το 1969. Πρωταγωνιστούν οι: Κώστας Βουτσάς, Μάρθα Καραγιάννη και Σπύρος Καλογήρου.

 Πλοκή 
Ο Ευτύχιος Κοπέογλου, καλοκάγαθος υφασματέμπορος, ερωτεύεται την Κική, που είναι υπάλληλός του. Αφού την πολιορκεί αρκετό καιρό και, ενώ η μητέρα του, η κυρία Πολυξένη, έχει σοβαρές αντιρρήσεις για αυτόν τον δεσμό, τελικά την παντρεύεται.

Όμως, ο Παναγιώτης, ο χασάπης της γειτονιάς, είναι και αυτός ερωτευμένος με την ελαφρόμυαλη Κική, για την οποία έχει άλλα σχέδια, να την κάνει πρωταγωνίστρια του σινεμά. Για τον λόγο αυτό, βάζει μπροστά τα γυρίσματα μιας ταινίας όπου θα πρωταγωνιστεί η Κική, ενώ παραγωγός θα είναι ο ίδιος.

Ο σύζυγος, αν και ζηλεύει πολύ με το ενδεχόμενο να παίξει η γυναίκα του στον κινηματογράφο, τελικά υποχωρεί. Τον περιμένει, όμως, μία έκπληξη, αφού η Κική απαιτεί να κρατήσουν τον γάμο τους κρυφό, για να μην επηρεάσει αυτό το γεγονός την καριέρα της ως ηθοποιού. Ο Ευτύχιος, που αγαπά την Κική, υποχωρεί για μία ακόμη φορά. Τα πράγματα γίνονται ακόμα πιο δύσκολα για τον ζηλιάρη σύζυγο, όταν πληροφορείται ότι το σενάριο της ταινίας απαιτεί να παντρευτεί η Κική τον συμπρωταγωνιστή της. Ο γάμος της Κικής και του Ευτύχιου δοκιμάζεται σοβαρά.

Μετά από πολλά ευτράπελα, τα γυρίσματα της ταινίας τελειώνουν, αλλά το εγχείρημα τελικά αποτυγχάνει, αφού το υποτιθέμενο μελόδραμα καταντά κωμωδία επί της οθόνης. Η Κική, που στο μεταξύ έχει μείνει έγκυος, εγκαταλείπει το όνειρο της κινηματογραφικής καριέρας και επιστρέφει μετανιωμένη στον Ευτύχιο, τόσο ως σύζυγος όσο και ως υπάλληλος του καταστήματος.

 Διανομή 
+Πρωταγωνιστές ΗθοποιόςΡόλοςΚώστας ΒουτσάςΕυτύχιος Κοπέογλου (υφασματέμπορος)Μάρθα ΚαραγιάννηΚική Κοπέογλου ("Κική Γκρέκα", σύζυγος Ευτύχιου)Σπύρος ΚαλογήρουΠαναγιώτης (χασάπης)Νίτσα ΜαρούδαΛουλούκα (πελάτισσα & συνοδός Ευτύχιου)Μαίρη ΜεταξάΠολυξένη Κοπέογλου (μητέρα Ευτύχιου)Μήτση ΚωνσταντάραΆννα (μητέρα Κικής)Γιώργος ΤσιτσόπουλοςσκηνοθέτηςΝάσος ΚεδράκαςΑπόστολος (παραγωγός κινηματογράφου)Γιώργος ΓρηγορίουαστυνόμοςΔημήτρης ΚλέρηςΠέτρος (ηθοποιός, συμπρωταγωνιστής Κικής)
+ΣυμμετέχοντεςΗθοποιόςΡόλοςΑνθή ΓούναρηΖωζώκα Κοπέογλου (αδελφή Ευτύχιου)Βαγγέλης ΠαύλουΠαντελής (υπάλληλος Ευτύχιου)Νίκος Κυριακίδης 'Ακάκιος' Χρήστος ΝάτσιοςαστυφύλακαςΚωστής Τσώνοςθεατής ταινίαςΕλπιδοφόρος Γκότσηςθεατής ταινίαςΡένα Πασχαλίδουπελάτισσα κρεοπωλείουΝίκος Γαλιάτσος;Κυριάκος Δανίκαςθεατής ταινίαςΓαλήνη Κάσσουηθοποιός ταινίαςΝτίνος ΔουλγεράκηςφυλακισμένοςΔήμητρα Σερεμέτηπελάτισσα καταστήματοςΑλέκος Μαυρίδηςάνδρας στη πλαζΚώστας Λυκούδης;Πία Σμολένσκυγραμματέας ΑπόστολουΚώστας Πανουργιάς;

 Παραγωγή 

Η ταινία αποτελεί σάτιρα της Φίνος Φιλμ, οι ταινίες της οποίας θεωρούνταν γενικά ποιοτικές, για την πληθώρα φτηνών και πρόχειρων παραγωγών που είχαν κατακλύσει τις ελληνικές αίθουσες κατά την εποχή εκείνη. Ο ιδρυτής και ιδιοκτήτης της εταιρείας, Φιλοποίμην Φίνος, φέρεται εξάλλου να έχει πει: «Εγώ κάνω καλές και κακές ταινίες. Άλλοι κάνουν κάτι πράγματα που δεν είναι ταινίες». 

Η ταινία κυκλοφόρησε στις αίθουσες τη σεζόν 1969-1970, κάνοντας πρεμιέρα την 1η Δεκεμβρίου 1969 και κόβοντας 368.680 εισιτήρια, ενώ κατατάχθηκε στη 10η θέση ανάμεσα σε 99 ταινίες της ίδιας σεζόν.

Την καταπιεστική μητέρα του Ευτύχιου (Κώστας Βουτσάς) υποδύεται για μία ακόμη φορά η Μαίρη Μεταξά, διαιωνίζοντας ένα κλασικό κωμικό δίδυμο στην ιστορία του ελληνικού κινηματογράφου.

 Παραπομπές 

 Βιβλιογραφία 
 Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ.172.

 Εξωτερικοί σύνδεσμοι


Το ανθρωπάκι στη Φίνος Φιλμ

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1969
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες γυρισμένες στην Ελλάδα